Euroopa Liidu metsastrateegia tööversioonis käsitleb Euroopa Komisjon sertifitseerimist kui mittekohustuslikku abinõud, mis võimaldab edendada säästlikku metsamajandust vabatahtlikkuse alusel. Euroopa Liit paneb suurt rõhku, et metsa sertifitseerimine peab olema tõeliselt vabatahtlik ja mitte-diskrimineeriv; see ei tohi viia monopolide tekkele ning ei tohi olla vastuolus ühegi rahvusvahelise eeskirjaga, mis puudutavad keskkonda ja kaubandust. Suure tõenäosusega  soodustab Euroopa Liit arengut rahvusvahelises raamistikus, millest lähtuvalt tuleb jõuda siseriiklike initsiatiivide adekvaatsele ühtlustamisele ja vastastikusele tunnustamisele. Euroopas võib potentsiaalseks rahvusvaheliseks raamistikuks saada Pan-Euroopa metsa sertifitseerimise raamistik (Pan-European Forest Certification - PEFC), millest lähtuvalt saaks arendada kooskõlas siseriiklikke ja regionaalseid sertifitseerimise initsiatiive, mis tuginevad rahvusvaheliselt kokkulepitud säästliku metsamajanduse põhimõtetele.